Solkongens krig stoppede brevet

Han vurderer også, at dette er årsagen til, at brevet ikke er nået frem.

- Generelt var 1600-tallet og det tidlige 1700-tal en ekstremt urolig tid i Europas historie, og krigen og dens følgevirkninger – inklusive postspionage– var en af de absolut hyppigste årsager til at breve ikke kom frem som de skulle i hele den tidligmoderne periode, siger han og pointerer, at der sagtens også kunne være andre årsager:

- Infrastrukturen kunne være temmelig lemfældig, blandt andet på grund af nævnte krige. Men der var også mange andre forhindringer så som tætte skove, sumpmarker og bjerge, veje der pludselig kunne ophøre med at eksistere, postheste der døde af udmattelse, risiko for røveri og chikane fra omkringstrejfende soldater eller lokale magthavere.

Stor risiko - stor fortjeneste

Men den danske kaptajn har kendt risikoen og er sandsynligvis taget derned, netop fordi krigen rasede, vurderer Jakob Seerup.

Det er tilmed sandsynligt, at han simpelthen er taget derned, fordi krigen var i gang jakob Seerup, marinehistoriker

Det er tilmed sandsynligt, at han simpelthen er taget derned, fordi krigen var i gang

- Svend Olsen Falch er sandsynligvis taget derned for at sælge varer. Og han har helt sikkert vidst, hvad han er gået ind til. Det er tilmed sandsynligt, at han simpelthen er taget derned, fordi krigen var i gang, siger han og pointerer:

- For jo større risiko, der var forbundet med at sejle i området, jo højere en pris ville han også kunne tage for varerne.

Sejlede i dødens dal

Risikoen ved rejsen var ikke kun stor på grund af krig, kapere og pirater. Også de omstændigheder på havet udgjorde en fare.